CELEX: 32015R2246
Language: hu
Date: 2015-12-03 00:00:00
Title: A Bizottság (EU) 2015/2246 végrehajtási rendelete (2015. december 3.) az európai politikai pártokról és az európai politikai alapítványokról vezetett nyilvántartás esetében alkalmazandó nyilvántartási számok rendszerére, és a nyilvántartásból származó, szabványosított formátumú kivonatokban szereplő információkra vonatkozó részletes rendelkezésekről

4.12.2015   
            
            
               HU
            
            
               Az Európai Unió Hivatalos Lapja
            
            
               L 318/28
            
         A BIZOTTSÁG (EU) 2015/2246 VÉGREHAJTÁSI RENDELETE
   (2015. december 3.)
   az európai politikai pártokról és az európai politikai alapítványokról vezetett nyilvántartás esetében alkalmazandó nyilvántartási számok rendszerére, és a nyilvántartásból származó, szabványosított formátumú kivonatokban szereplő információkra vonatkozó részletes rendelkezésekről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel az európai politikai pártok és az európai politikai alapítványok jogállásáról és finanszírozásáról szóló, 2014. október 22-i 1141/2014/EU, Euratom európai parlamenti és tanácsi rendeletre (1) és különösen annak 7. cikke (3) bekezdésére,
   mivel:
   
               (1)
            
            
               Meg kell határozni az európai politikai pártok és az európai politikai alapítványok vonatkozásában alkalmazandó nyilvántartási számok rendszerének részleteit.
            
         
               (2)
            
            
               Meg kell határozni továbbá a nyilvántartásból származó szabványosított formátumú, kérelemre harmadik felek rendelkezésére bocsátandó kivonatok tartalmát és formátumát. E szabványosított kivonatnak tartalmaznia kell az érintett európai politikai pártra vagy európai politikai alapítványra vonatkozó alapvető információkat.
            
         
               (3)
            
            
               Az e rendeletben előírt intézkedések összhangban vannak az 1141/2014/EU, Euratom rendelet 37. cikkével létrehozott bizottság véleményével,
            
         ELFOGADTA EZT A RENDELETET:
   1. cikk
   A rendelet tárgya
   Ez a rendelet megállapítja az európai politikai pártokról és az európai politikai alapítványokról vezetett nyilvántartás (a továbbiakban: a nyilvántartás) vonatkozásában alkalmazandó nyilvántartási számok rendszerét, és e nyilvántartásból származó szabványosított, kérelemre harmadik felek rendelkezésére bocsátott kivonatok tartalmát és formátumát.
   2. cikk
   A nyilvántartási számok rendszere
   (1)   Valamennyi európai politikai párt és európai politikai alapítvány számára külön nyilvántartási számot kell adni a kérelmek beérkezésének időrendi sorrendje szerint.
   (2)   A nyilvántartási szám két összetevőből áll:
   
               a)
            
            
               egy európai azonosítóból, és
            
         
               b)
            
            
               az európai azonosítót követő nemzeti azonosítóból, amennyiben az európai politikai párt vagy európai politikai alapítvány székhelye szerinti tagállam saját, párhuzamosan vezetett nyilvántartási rendszert alkalmaz.
            
         (3)   A számozás formátumát az I. melléklet tartalmazza.
   3. cikk
   Szabványosított formátumú kivonatok
   (1)   A nyilvántartásból származó szabványosított formátumú kivonatoknak az alábbi információkat kell tartalmazniuk az érintett európai politikai pártra vagy európai politikai alapítványra vonatkozóan:
   
               a)
            
            
               a szervezet típusa: európai politikai párt vagy európai politikai alapítvány;
            
         
               b)
            
            
               a hatóság által a 2. cikkel összhangban kiadott nyilvántartási szám;
            
         
               c)
            
            
               teljes név, rövidítés és logó;
            
         
               d)
            
            
               az a tagállam, ahol az európai politikai párt vagy európai politikai alapítvány székhelye található;
            
         
               e)
            
            
               abban az esetben, ha a székhely szerinti tagállam párhuzamos nyilvántartást vezet, a tagállami nyilvántartó hatóság neve, címe és (ha van) honlapja;
            
         
               f)
            
            
               a székhely címe és (amennyiben az eltérő) a levelezési cím, e-mail cím és (ha van) honlap;
            
         
               g)
            
            
               az európai politikai pártként vagy európai politikai alapítványként történő nyilvántartásba vétel dátuma, és (adott esetben) a nyilvántartásból való törlés dátuma;
            
         
               h)
            
            
               ha egy európai politikai párt vagy európai politikai alapítvány egy tagállami nyilvántartásba vett szervezetből alakult át, e szervezet teljes neve és jogi státusa, ideértve bármely tagállami nyilvántartási számot;
            
         
               i)
            
            
               az alapszabályok elfogadásának és bármely módosításának dátuma;
            
         
               j)
            
            
               csak az európai politikai pártokra vonatkozóan:
               
                           —
                        
                        
                           tagpártok listája,
                        
                     
                           —
                        
                        
                           az európai politikai párt vagy – adott esetben – tagpártjai azon tagjainak száma, akik az Európai Parlament képviselői,
                        
                     
                           —
                        
                        
                           a kapcsolódó európai politikai alapítvány (ha van ilyen) neve és nyilvántartási száma;
                        
                     
         
               k)
            
            
               csak az európai politikai alapítványokra vonatkozóan:
               
                           —
                        
                        
                           a tagszervezetek listája,
                        
                     
                           —
                        
                        
                           a kapcsolódó európai politikai párt neve és nyilvántartási száma;
                        
                     
         
               l)
            
            
               az elnök/pártvezető és az adminisztratív, pénzügyi és jogi képviseleti hatáskörrel felruházott személyek neve, beosztásuk és arra vonatkozó hatáskörük egyértelmű feltüntetésével, hogy egyénileg vagy együttesen harmadik felekkel szemben a szervezet nevében kötelezettségeket vállalhatnak, illetve a szervezet képviseletét jogi eljárásokban elláthatják.
            
         (2)   A szabványosított kivonat formátumát a II. melléklet tartalmazza.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetés napját követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. december 3-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 317., 2014.11.4., 1. o.
   
   
      I. MELLÉKLET
      
         A nyilvántartási szám formátuma
      
      
         Az európai politikai pártok vonatkozásában
      
      
                   
               
               
                  EUPP x TÁ
                  vagy
               
            
                   
               
               
                  EUPP x TÁ y
               
            
         Az európai politikai alapítványok vonatkozásában
      
      
                   
               
               
                  EUPF x TÁ
                  vagy
               
            
                   
               
               
                  EUPF x TÁ y
               
            ahol az „x” a Hatóság által a kérelmek beérkezésének időrendi sorrendjében kiosztott szám, „TÁ” a székhely szerinti tagállam két betűből álló országkódja (1), az „y” pedig az esetleges nemzeti nyilvántartási kódszám.
      
         (1)  A Nemzetközi Szabványügyi Szervezet (ISO) szerinti kód (ISO 3166 alpha-2), kivéve Görögország és az Egyesült Királyság esetében, amelyek vonatkozásában az EL és UK rövidítéseket kell használni
   
   
      II. MELLÉKLET
      
         A szabványosított kivonatok formátuma
      
      
         Az európai politikai pártok vonatkozásában
      
      
                  
                     Az európai politikai pártok és alapítványok nyilvántartásának szabványosított kivonata
                  
                  Az európai politikai pártokkal és európai politikai alapítványokkal foglalkozó, az 1141/2014/EU, Euratom rendeletével létrehozott Hatóság által kiállítva
                  (a Hatóság postacíme)
                  (-én) a nyilvántartásból kivonatolt információk
               
            
                  Szám
               
               
                  Leírás
               
               
                  A nyilvántartásban szereplő információk
                  (vagy a „nem releváns” megjegyzés feltüntetése)
               
            
                  1.
               
               
                  A szervezet típusa
               
               
                  Európai politikai párt
               
            
                  2.
               
               
                  Nyilvántartási szám (1)
                  
               
               
                   
               
            
                  3.
               
               
                  a)
               
               
                  A nyilvántartásba vétel dátuma:
               
               
                   
               
            
                  b)
               
               
                  A nyilvántartásból való törlés dátuma (2)
                  
               
               
                   
               
            
                  4.
               
               
                  Teljes név
               
               
                   
               
            
                  5.
               
               
                  Rövidítés
               
               
                   
               
            
                  6.
               
               
                  Logó
               
               
                   
               
            
                  7.
               
               
                  A székhely szerinti tagállam
               
               
                   
               
            
                  8.
               
               
                  A székhely címe
               
               
                   
               
            
                  9.
               
               
                  Levelezési cím, amennyiben az előbbitől eltérő
               
               
                   
               
            
                  10.
               
               
                  Honlap
               
               
                   
               
            
                  11.
               
               
                  E-mail cím
               
               
                   
               
            
                  12.
               
               
                  Az alapszabályok elfogadásának dátuma
               
               
                   
               
            
                  13.
               
               
                  Az alapszabályok bármely módosításának dátuma
               
               
                   
               
            
                  14.
               
               
                  A tagpártok listája
                  (teljes név és a tagság típusa)
               
               
                   
               
            
                  15.
               
               
                  Az európai politikai párt vagy adott esetben tagpártjai olyan tagjainak száma, akik európai parlamenti képviselők
               
               
                   
               
            
                  16.
               
               
                  Az elnök/pártvezető neve
               
               
                   
               
            
                  17.
               
               
                  Az adminisztratív, pénzügyi és jogi képviseleti hatáskörrel felruházott személyek neve, arra vonatkozó beosztásuk és hatáskörük egyértelmű feltüntetésével, hogy egyénileg vagy együttesen harmadik felekkel szemben a szervezet nevében kötelezettségeket vállalhatnak-e, illetve a szervezet képviseletét jogi eljárásokban elláthatják-e (3)
                  
               
               
                   
               
            
                  18.
               
               
                  Bármely kapcsolódó európai politikai alapítvány neve és nyilvántartási száma
               
               
                   
               
            
                  19.
               
               
                  Ha a székhely szerinti tagállam párhuzamos nyilvántartást vezet, a tagállami nyilvántartó hatóság neve, címe, és honlapja (3)
                  
               
               
                   
               
            
                  20.
               
               
                  Ha az európai politikai párt egy tagállami szervezetből alakult át:
                  A korábbi szervezet
                  
                              —
                           
                           
                              teljes neve (3)
                              
                           
                        
                              —
                           
                           
                              jogállása (3)
                              
                           
                        
                              —
                           
                           
                              nemzeti nyilvántartási száma (3)
                              
                           
                        
               
                   
               
            
         Az európai politikai alapítványok vonatkozásában
      
      
                  
                     Az európai politikai pártok és alapítványok nyilvántartásának szabványosított kivonata
                  
                  Az európai politikai pártokkal és európai politikai alapítványokkal foglalkozó, az 1141/2014/EU, Euratom rendeletével létrehozott Hatóság által kiállítva
                  (a Hatóság postacíme)
                  (…-án/-én) a nyilvántartásból kivonatolt információk
               
            
                  Szám
               
               
                  Leírás
               
               
                  A nyilvántartásból származó információk
                  (vagy a „nem releváns” megjegyzés feltüntetése)
               
            
                  1.
               
               
                  A szervezet típusa
               
               
                  Európai politikai alapítvány
               
            
                  2.
               
               
                  Nyilvántartási szám (4)
                  
               
               
                   
               
            
                  3.
               
               
                  a)
               
               
                  A nyilvántartásba vétel dátuma:
               
               
                   
               
            
                  b)
               
               
                  A nyilvántartásból való törlés dátuma (5)
                  
               
               
                   
               
            
                  4.
               
               
                  Teljes név
               
               
                   
               
            
                  5.
               
               
                  Rövidítés
               
               
                   
               
            
                  6.
               
               
                  Logó
               
               
                   
               
            
                  7.
               
               
                  A székhely szerinti tagállam
               
               
                   
               
            
                  8.
               
               
                  A székhely címe
               
               
                   
               
            
                  9.
               
               
                  Levelezési cím, amennyiben az előbbitől eltérő
               
               
                   
               
            
                  10.
               
               
                  Honlap
               
               
                   
               
            
                  11.
               
               
                  E-mail cím
               
               
                   
               
            
                  12.
               
               
                  Az alapszabályok elfogadásának dátuma
               
               
                   
               
            
                  13.
               
               
                  Az alapszabályok bármely módosításának dátuma
               
               
                   
               
            
                  14.
               
               
                  A tagszervezetek listája (teljes név és a tagság típusa)
               
               
                   
               
            
                  15.
               
               
                  Az elnök/pártvezető neve
               
               
                   
               
            
                  16.
               
               
                  Az adminisztratív, pénzügyi és jogi képviseleti hatáskörrel felruházott személyek neve, arra vonatkozó beosztásuk és hatáskörük egyértelmű feltüntetésével, hogy egyénileg vagy együttesen harmadik felekkel szemben a szervezet nevében kötelezettségeket vállalhatnak-e, illetve a szervezet képviseletét jogi eljárásokban elláthatják-e (6)
                  
               
               
                   
               
            
                  17.
               
               
                  Bármely kapcsolódó európai politikai alapítvány teljes neve és nyilvántartási száma
               
               
                   
               
            
                  18.
               
               
                  Ha a székhely szerinti tagállam párhuzamos nyilvántartást vezet, a tagállami nyilvántartó hatóság neve, címe, és honlapja (6)
                  
               
               
                   
               
            
                  19.
               
               
                  Ha az európai politikai alapítvány egy tagállami szervezetből alakult át:
                  A korábbi szervezet
                  
                              —
                           
                           
                              teljes neve (6)
                              
                           
                        
                              —
                           
                           
                              jogállása (6)
                              
                           
                        
                              —
                           
                           
                              nemzeti nyilvántartási száma (6)
                              
                           
                        
               
                   
               
            
         (1)  A nyilvántartási számokat az (EU) 2015/2246 bizottsági végrehajtási rendeletnek megfelelően a Hatóság adja ki; párhuzamos nemzeti nyilvántartási rendszer esetén a nyilvántartási szám utolsó elemét a nemzeti nyilvántartási szám képezi (a két betűből álló országkódot követő összes számjegy), a releváns nemzeti hatóság pedig a lenti 19. pontban van feltüntetve
      
         (2)  Amennyiben a jelen kivonat készítésekor a szervezet már nem rendelkezik az 1141/2014/EU, Euratom rendelet értelmében az európai politikai párt jogállásával, a kivonatban azok az információk szerepelnek, amelyeket a nyilvántartás a szervezet onnan való törlésének időpontjában tartalmazott.
      
         (3)  A Hatóság nem rendelkezik hatáskörrel ezen elem jogszerűségének és teljességének megerősítésére; ez az információ úgy jelenik meg, ahogy aktuálisan a nyilvántartásban szerepel.
      
         (4)  A nyilvántartási számokat az (EU) 2015/2246 bizottsági végrehajtási rendeletnek megfelelően a Hatóság adja ki; párhuzamos nemzeti nyilvántartási rendszer esetén a nyilvántartási szám utolsó elemét a nemzeti nyilvántartási szám képezi (a két betűből álló országkódot követő összes számjegy), a releváns nemzeti hatóság pedig a lenti 18. pontban van feltüntetve.
      
         (5)  Amennyiben a jelen kivonat készítésekor a szervezet már nem rendelkezik az 1141/2014/EU, Euratom rendelet értelmében az európai politikai alapítvány jogállásával, a kivonatban azok az információk szerepelnek, amelyeket a nyilvántartás a szervezet onnan való törlésének időpontjában tartalmazott.
      
         (6)  A Hatóság nem rendelkezik hatáskörrel ezen elem jogszerűségének és teljességének megerősítésére; ez az információ úgy jelenik meg, ahogy aktuálisan a nyilvántartásban szerepel.